
Projekti „Uue põlvkonna 112: kaasaegne ja ligipääsetav hädaabiühendus kõigile, II etapp“ tegevuse „Tervikvestluse töövoo analüüs ja disain“ raames läbi viidud süsteemianalüüsi eesmärgiks oli disainida ja valideerida tervikvestluse töövoog, mis võimaldab hädaabinumbrile 112 helistajatel kasutada samaaegselt kõnet, reaalajas tekstiedastust (RTT) ja videopilti.
Peamised tulemused ja saavutused 
Analüüsi tulemusena on loodud terviklik tehniline ja protsessuaalne lahendus tervikvestluse vastuvõtmiseks Häirekeskuse kõnejuhtimise tarkvaras. Töö käigus:
· Valideeriti tehniline teostatavus: CGI Eesti poolt loodud Proof of Concept (POC) rakendusega tõestati, et SIP-protokollil põhinev tervikvestluse ühendus on tehniliselt võimalik, tuvastades samas vajadused SIP-teegi täiendamiseks.
· Disainiti kasutajaliides: loodi detailne kasutajaliidese disain (Figmas) ja kirjeldati töövood, mis tagavad operatiivse kõnehalduse ka uute meediatüüpide lisandumisel.
· Kaasati huvigrupid: lahendus on kooskõlastatud Häirekeskuse, SMIT-i ja operatiivteenistustega (kiirabi, pääste, politsei), tagades vastavuse tegelikele tööprotsessidele.
· Valmistati ette arendus: SMIT-i halduskeskkonnas (Jira) on defineeritud konkreetsed süsteemi- ja arenduspiletid edasisteks arendustöödeks.
Kriitilised tähelepanekud ja piirangud
Hoolimata valmisolekust arenduseks, peab Tellija arvestama järgmiste strateegiliste asjaoludega:
1. Sõltuvus I etapist: tervikvestluse täielik realiseerimine eeldab I etapi (videokõne ja RTT) arenduste lõpuleviimist. Videokõne arenduses tehtavad otsused võivad mõjutada tervikvestluse arendusvajadusi. 
2. Tehnoloogiline määramatus: praegu puuduvad turul laiatarbe-kasutajaseadmed (nutitelefonid), mis võimaldaksid algatada standardset SIP-põhist tervikvestlust ilma vahendava rakenduseta.
3. Muutuv regulatiivne keskkond: tervikvestluse aluseks olevad Euroopa standardid ja direktiivid on täpsustumisel, mis võib nõuda edaspidi lahenduse kohandamist. 
Analüüsi aruanne sisaldab osaliselt asutusesiseseks kasutamiseks mõeldud informatsiooni vastavalt AvTS § 35 lg 1 p 10 ja AvTS § 35 lg 1 p 17.

Projekti „Uue põlvkonna 112: kaasaegne ja ligipääsetav hädaabiühendus kõigile“ laiem eesmärk on tagada kõigile hädaabinumbrile 112 helistajatele võrdsed võimalused hädaabiteenuse kasutamiseks. Käesolev aruanne kirjeldab projekti raames läbi viidud süsteemianalüüsi, mis arenduse järgselt võimaldaks Häirekeskusel võtta vastu SIP-protokolli põhiseid tervikvestluse kõnesid. SIP-protokolli põhine tervikvestluse kõne on kõnetüüp, mis võimaldab kasutada paralleelselt video-, audio ja tekstivestlust ning mis on otse algatatud kasutajaseadmest, ilma vahendava rakenduseta. 
Käesolev analüüs on läbi viidud kombineeritud meetodil, et tagada lahenduse tehniline teostatavus ja vastavus tegelikele kasutajavajadustele. Selleks kasutati:
Dokumentaalset analüüsi. Tervikvestlusele kohalduvate standardite analüüsi (analüüsitud standardid on loetletud peatükis 3). 
Huvigruppide kaasamist. Tarbijakaitse ja Tehnilise Järelevalve Ameti, Häirekeskuse, kiirabi esindajate, Päästeameti, Politsei- ja Piirivalveameti ja Siseministeeriumi Infotehnoloogia ja Arenduskeskuse kaasamine.
Tervikvestluse testimist – Arendati eraldi nn proof of concept rakendus tervikvestluse kõne testimiseks.
Kasutajaliidese analüüsi ja disaini Tervikvestlust vastu võtva kõnejuhtimise tarkvara vajaliku funktsionaalsuse analüüs ja kasutajaliidese disain.  
Töökorralduslikku analüüsi - Häirekeskuse sisese töökorralduse võimalikud muudatused seoses tervikvestluse kõne vastuvõtmisega.
Süsteemianalüüsi. – detailne kirjeldus ja arenduseks vajalikud süsteemi- ja arenduspiletid.
[bookmark: _Toc227566708]Tervikvestluse mõiste, õigusraamistik ja jätkusuutlikus
[bookmark: _Toc227566709]Mõiste ja olemus
„Tervikvestlus“ (ingl k Total Conversation) on elektrooniline sideteenus, mis võimaldab reaalajas vestlust kahe või enama osaleja vahel, kombineerides sünkroniseeritud helikõnet, reaalajas tekstiedastust (RTT) ja videopilti.
Teenuse disainimisel on lähtutud järgmistest põhimõtetest:
· Universaalsus: tervikvestlust tuleb pakkuda samal viisil nagu traditsioonilist numbripõhist kõnesidet.
· Sõltumatus teenusepakkujast: iga kasutaja peab saama teise osapoolega ühendust võtta sõltumata sellest, kas nad kasutavad sama või erinevat sideteenuse pakkujat.
· Seadmete vaheline ühilduvus: teenus peab toimima sujuvalt erinevat tüüpi kasutajaseadmete vahel. See tähendab, et tervikvestluse kõne peab olema algatatav seadme operatsioonisüsteemi tasandilt (native), ilma et kasutaja peaks selleks paigaldama eraldi rakendusi.
· Kasutaja eelistused: lahendus peab võimaldama meediatüüpide (heli, tekst, video) kasutamist vastavalt iga kasutaja vajadustele ja eelistustele, tagades samas piisava kvaliteediga videopildi viipekeelseks suhtluseks.
[bookmark: _Toc227566710]Õigusraamistik ja standardid
Tervikvestluse rakendamiseks Eestis analüüsiti järgmisi Euroopa Liidu direktiive ja rahvusvahelisi tehnilisi standardeid:
· Euroopa ligipääsetavuse direktiiv (EL) 2019/882: sätestab nõuded toodete ja teenuste ligipääsetavusele, kohustades liikmesriike tagama, et hädaabiühendus oleks kättesaadav tervikvestluse kaudu. Selle direktiivi alusel vastu võetud toodete ja teenuste ligipääsetavuse seaduse määrus „Toote ja teenuse funktsionaalsed ligipääsetavusnõuded ja nõuded nende kohta antavale teabele“ sätestab, et kui tootel on lisaks teksti ja hääle edastamise võimalusele ka video edastamise võimalus, peab toode võimaldama tervikvestluse kasutamist (sh sünkroniseeritud hääl, reaalajas tekstiedastus ja viipekeelseks suhtluseks piisav videoresolutsioon).
· Euroopa Side Standardite Instituudi (ETSI) standardid ja hädaabiside EMTEL-i raamistik: analüüsi käigus tugineti järgmistele ETSI ja EMTEL-i raamistikele, mis reguleerivad järgmise põlvkonna hädaabiside (NG112) arhitektuuri:
· ES 204 009 (v1.1.1)[footnoteRef:1] - Inimfaktorid (HF); koostalitlusvõimeliste täisvestlusteenuste nõuded;  [1:  Human Factors (HF); Requirements for interoperable total conversation services] 

· TS 101 470 (v1.2.1)[footnoteRef:2] – Tervikvestluse pääs hädaabiteenustele; [2:  TS 101 470 - V1.2.1 - Emergency Communications (EMTEL); Total Conversation Access to Emergency Services] 

· TS 103 919  (v1.1.1)[footnoteRef:3] – Hädaabiside ligipääsetavus ja ühilduvus. [3:  TS 103 919 - V1.1.1 - Emergency Communications (EMTEL); Accessibility and interoperability of emergency communications and for the answering of emergency communications by the public safety answering point (PSAPs) (including to the single European Emergency number 112)] 

Tervikvestluse juurutamine on riigile kohustuslik samm hädaabisüsteemi kaasajastamisel, et täita Euroopa Liidu ühtseid turvalisuse ja ligipääsetavuse norme.
Analüüsi raames toimusid arutelud Tarbijakaitse ja Tehnilise Järelevalve Ametiga (TTJA) standarditest tulenevate tervikvestluse nõuete täpsustamiseks, mida amet järelevalveasutusena kontrollima hakkab. TTJA infol ei ole asjakohased standardid veel lõplikud ja need avatakse lähiajal muutmiseks. Seetõttu ei saa praegustele standarditele tugineda kui staatilistele ja lõplikele nõuetele.
TTJA kaudu edastati täpsustavad küsimused ka teistele Euroopa Liidu liikmesriikidele, selgitamaks, kas Euroopa Komisjon plaanib survestada seadmete tootjaid (nt Apple, Google) tervikvestluse otseühendust võimaldama. Analüüsi valmimise hetkel ei ole liikmesriikidelt ega komisjonilt konkreetseid vastuseid laekunud, mis tähendab, et tehnoloogiline määramatus seadmete osas püsib.
[bookmark: _Toc227566711]Tehnoloogiline valmisolek ja jätkusuutlikkus 
Vastavalt hanke tehnilise kirjelduse punktile 1.3 on süsteemianalüüs teostatud eeldusel, et tervikvestluse kõne saabub Häirekeskusesse standardse SIP-protokolli põhise kõnena. Kuna turul puuduvad hetkel seadmed, mis sellist algatust ilma vahendava rakenduseta võimaldaksid, on lahendus disainitud modulaarselt:
· Ühilduvus operaatorvõrkudega: kui tulevikus liigutakse IMS-põhise (IP Multimedia Subsystem) RCS-tehnoloogia (Rich Communication Services) suunas, on käesolev analüüs suures osas taaskasutatav, kuna mõlemad põhinevad sarnasel sessioonihalduse loogikal (kuigi see võib vajada teatud mahus täiendavat arendust).
· Kasutajaliidese püsivus: isegi kui andmevahetuse tehnoloogia (nt internetipõhine vs operaatoripõhine) muutub, jääb disainitud kasutajaliides ja tööprotsesside loogika Häirekeskuse jaoks samaks.
[bookmark: _Toc227566712]Tervikvestluse kõne haldamine ja salvestite käsitlemise nõuded 
Koostöös Häirekeskuse ja SMIT-iga analüüsiti kasutajaliidest ning defineeriti nõuded tervikvestluse kõne haldamisele, kuulamisele ja vaatamisele. Häirekeskus soovib hallata tervikvestluse kõnet samadel põhimõtetel kõnejuhtimise tarkvaras nagu tavalist audiokõnet, reaalajas tekstiedastuse (RTT) kõnet ja videokõnet. Lisaks on ootus, et video ja RTT tekstivestluse kombineerimisel jääks video- ja tekstiala funktsionaalsus täpselt samaks, nagu varasemalt kokku lepitud.
Reageerivate ressursside (kiirabi, pääste, politsei) seisukohad ühtivad videokõne ja RTT süsteemianalüüsi käigus tuvastatud nõuetega. Projekti „Uue põlvkonna 112: kaasaegne ja ligipääsetav hädaabiühendus kõigile, 1. etapp“ peamine järeldus oli, et reageerivad ressursid on läbivalt huvitatud ligipääsust videosalvestisele, kuid selle puudumine ei takista nende tööd, sest iga sündmuse puhul ei pruugi olla aega salvestise vaatamiseks. Tervikvestluse kõne on videosalvestise ja RTT tekstivestluse kombinatsioon.
Tervikvestluse kõnega seotud nõuete nimekirjas on esitatud ainult uued (täiendavat arendamist vajavad) nõuded. Varasemates kõnejuhtimise tarkvara detailanalüüsis või videokõne ja RTT kõne süsteemianalüüsis defineeritud funktsionaalsust siin dokumendis uuesti ei korrata.
Allpool kirjeldatud nõuetes on kasutatud järgmisi rolle.
· Kasutaja – Häirekeskuse töösaali töötaja olenemata rollist.
· Reageeriv ressurss – kiirabi, pääste või politsei esindaja, kellele on andmevahetuse kaudu saadetud link videosalvestisele või tervikvestluse lingi salvestisele.
Kirjeldatud nõuded on prioriseeritud kahte kategooriasse, et eristada süsteemi käivitamiseks vajalik esmane arendusmaht ning sellele järgnevad täiendused:
· I prioriteet (Kriitiline): nõuded, mis kuuluvad tervikvestluse esmasesse arendusfaasi. Need funktsionaalsused peavad olema täielikult realiseeritud süsteemi esmaseks käikulaskmiseks (live-minekuks) ning on teenuse pakkumiseks vältimatud (must-have).
· II prioriteet (Oluline): nõuded, mis on süsteemi täiendamiseks ja kasutajamugavuse suurendamiseks olulised, kuid mida arendatakse ja juurutatakse järjepidevalt pärast esmast live-minekut.
Kõne kuulamise ja allalaadimise õigust reguleeritakse privileegidega. Täpsed rollipõhised nõuded on kirjeldatud dokumendis „Õigused - Hädaabiteadete menetlemine (HK_SOS) - Global Site”.  Tervikvestluse kuulamise ja allalaadimise rollipõhised õigused vastavad tavakõne õigustele. Tervikvestluse kuulamist või allalaadimist tuleb põhjendada samadel alustel nagu teiste kõnetüüpide puhul.
Häirekeskuse peamine ootus on hallata tervikvestlust sarnaselt tavakõne, RTT ja videokõnega, säilitades sealjuures juba varem kokku lepitud funktsionaalsuse. Nõuded on jaotatud järgmistesse peatükkidesse: 
· 4.1. Portaal: nõuded salvestiste vaatamiseks ja alla laadimiseks. Kasutaja peab saama valida, kas ta laeb alla video + audio + RTT subtiitritena või ainult RTT tekstifaili. 
· 4.2. Kontaktide otsing: tervikvestluse aken võtab ekraanil palju ruumi, seetõttu on lisandunud nõue otsida kontakte otse kõnejuhtimise tarkvarast (mitte eraldi rakendusest). 
· 4.3. Üldised nõuded: kõne vaigistamisel peab videopilt katkema ja asenduma staatilise pildiga (nt logo) ja võimekus suunata tervikvestluse kõnet edasi nii, et säilib algne kõnetüüp. 
· 4.4. Kõne haldus Phone UI-s: kuidas tervikvestlus ekraanil välja näeb (video üleval, tekst all) ja kuidas toimub tervikvestluse haldus kõne ajal. 
· 4.5. Kõnede loend (Calls List UI): tervikvestluse eristamine spetsiaalse ikooniga ja võimalus salvestist vaadata otse loetelust. 
Alljärgnevates tabelites esitatud nõuded on liigitatud kategooria (K) ja prioriteedi (P) alusel: kategooria tähis B tähistab ärinõuet (Business) ja F funktsionaalset nõuet, prioriteet I määratleb kriitilised ehk MVP-skoopi kuuluvad nõuded ning prioriteet II tähistab olulisi arendusi, mis realiseeritakse järjepidevalt pärast süsteemi esmast kasutuselevõttu.
[bookmark: _Toc227566713]Nõuded portaalile
Selles jaotises kirjeldatud nõuded puudutavad tervikvestluse salvestiste vaatamist ja alla laadimist veebibrauseri vahendusel (portaalis).
	K
	Viide
	Nõue
	P

	B
	P-01
	Kasutaja peab saama portaalist tervikvestluse salvestist vaadata, kuulata ja alla laadida.
	I

	F
	P-01-F1
	Rakendus peab portaali kõnede loetelu veerus „Meedia tüüp“ pakkuma valikut „Tervikvestlus“ (lisaks olemasolevatele tüüpidele).
	I

	F
	P-01-F2
	Salvestise esitamisel peavad audio, video ja tekst (RTT kuvatakse subtiitritena) olema sünkroonis.
	I

	B
	P-02
	Kasutaja peab saama vastavalt oma õigustele valida salvestise esitamise või alla laadimise formaadi.
	I

	F
	P-02-F1
	Rakendus peab võimaldama järgmisi valikuid:
1. Tüüp:
· Sisenev video + mõlemad helid + RTT tekst subtiitritena;
· Nii sisenev kui väljuv video + mõlemad helid + RTT tekst subtiitritena;
· Ainult RTT tekstifail.
2. Tegevusnupud: Kuula, Lae alla, Katkesta. 
	I

	F
	P-02-F2
	Rakendus peab eristama väljuva videopildiga salvestisi; juurdepääs neile peab olema reguleeritud eraldi privileegiga.
	I

	F
	P-02-F3
	Reageeriva ressursi õiguste kontrollimisel tervikvestluse lingi käivitamisel (kirjeldatud siin) kuvatakse modaalaken salvestiste tüüpide ja tegevuste valikuga.
	I



Salvestiste töötlemine: salvestiste tsentraalset töötlemist (serveri poolel) ei toimu. Kui tekib vajadus salvestist töödelda, toimub see lokaalselt pärast faili alla laadimist.
Privaatsus ja isikuandmed: siseneva video udustamise ja hääle moonutamise funktsionaalsus on vajalik, aga ei teostata tsentraalselt. Nende võimekuste loomiseks tuleb leida ja juurutada eraldiseisev tehniline lahendus.
[bookmark: _Toc227566714]Kontaktide otsingu ja valiku nõuded
Tervikvestluse (heli, video ja RTT) haldamine nõuab märkimisväärset ekraaniressurssi, mistõttu hõivab aktiivne kõneaken kogu kõnejuhtimise tarkvara nähtava kuvaala. Kuna see muudab eraldiseisva kontaktide rakenduse kasutamise operatiivse töö käigus võimatuks, on käesolevas jaotises kirjeldatud nõuded integreeritud otsingufunktsionaalsuse loomiseks. See võimaldab päästekorraldajal leida ja valida kontakte otse helistamisliidesest, tagades töövoo katvuse ka piiratud visuaalse ruumi tingimustes. 
	K
	Viide
	Nõue
	P

	B
	K-01
	Kasutaja peab saama teostada kontaktide otsingut otse kõnejuhtimise tarkvara liideses.
	II

	F
	K-01-F1
	Rakendus peab võimaldama otsingut telefoninumbri ja ühe või mitme vabatekstilise märksõna järgi.
	II

	F
	K-01-F2
	Otsing peab hõlmama järgmisi andmevälju: kategooria, üldnimetus, asutus, nimi, e-post, aadress, piirkond, kirjeldus, teenus ja number.
	II

	F
	K-01-F3
	Süsteem peab toetama automaatset täitmist (autocomplete), mis käivitub pärast teise märgi sisestamist. Tulemused kuvatakse rippmenüüs formaadis: üldnimetus (nimi, e-post, aadress, piirkond, kirjeldus), asutus, number.
	II

	F
	K-01-F4
	Valitud kontakt kuvatakse numbri väljal formaadis: number (üldnimetus ja asutus sulgudes). Telefoninumbrita kontakte otsingutulemustes ei kuvata.
	II

	F
	K-01-F5
	Asutusesiseseks kasutamiseks määratud kontaktid peavad olema rippmenüüs tähistatud punase märgisega AK.
	II

	F
	K-01-F6
	Otsingutulemused sorteeritakse rippmenüüs tähestikuliselt üldnimetuse alusel.
	II

	F
	K-01-F7
	Kontaktide otsingule on juurdepääs ainult süsteemi sisse logitud volitatud kasutajatel.
	II


[bookmark: _Toc227566715]Üldised nõuded
Selles jaotises on välja toodud tervikvestluse, video-, teksti- ja audiohaldusega seotud üldised nõuded, mida ei ole varem käsitletud kõnejuhtimise tarkvara, videokõne või RTT-kõne süsteemianalüüsides. Need nõuded kohalduvad nii tervikvestlusele kui ka konkreetsetele spetsiifilistele kõnetüüpidele.
	K
	Viide
	Nõue
	P

	B
	LN-01
	Kasutaja videopildi edastamine peab olema kõne vaigistamise (mute) ajal katkestatud.
	I

	F
	LN-01-F1
	Kasutaja kõne vaigistamisel peab rakendus lõpetama videopildi edastamise ja asendama selle statsionaarse pildiga (nt Häirekeskuse logo).
	I

	B
	LN-02
	Kasutaja peab saama põhikõnet suunata vahekõne numbrile, säilitades põhikõne meediavõimekuse (kõnetüübi).
	I

	F
	LN-02-F1
	Kui põhikõne on muu kui audiokõne (RTT, video või tervikvestlus), peab rakendus vahekõne alas "Suuna" vajutamisel muutma vahekõne tüübi põhikõnega samaväärseks.
	II

	B
	LN-03
	Kasutaja peab saama kõnejuhtimise rakenduse seadetest ligi abiinfole.
	II

	F
	LN-03-F1
	Rakendus peab kolme punkti (lisavalikute) rippmenüüs kuvama valikut "Abi".
	II


[bookmark: _Toc227566716]Kõne haldus Phone UI-s
Tervikvestluse kõne vastuvõtmine ja haldamine toimub Häirekeskuse kõnejuhtimise tarkvaras samadel alustel nagu teiste kõnetüüpide puhul. Tervikvestluse ajal kehtivad kõik varem defineeritud RTT- ja videokõne spetsiifilised nõuded (kirjeldatud siin 2.3. Nõuded - Kaasaegne ligipääsetav hädaabiühendus kõigile - Global Site). Siinses jaotises on kirjeldatud vaid täiendavad erisused ja kombineeritud funktsionaalsus. Kõnetüübi muutusega seotud nõuded võivad muutuda vastavalt kasutajaseadme võimekusele. 
	K
	Viide
	Nõue
	P

	B
	TV-01
	Kasutaja peab saama tervikvestluse kõnet vastu võtta ja hallata ühtses vaates koos teiste kõnetüüpidega.
	I 

	F
	TV-01-F1
	Rakendus peab eristama tervikvestluse märgistusega "Video + RTT" ja unikaalse ikooniga.
	I 

	F
	TV-01-F2
	Kasutajal peab olema võimalik määrata tervikvestlusele eraldiseisev helin.
	I 

	B
	TV-02
	Aktiivse tervikvestluse ajal peab kasutajal olema võimalik samaaegne tekstivestlus ja kahepoolne videosuhtlus.
	I 

	F
	TV-02-F1
	Rakendus kuvab videopilti ja RTT-ala paralleelselt: video ülal ja tekstiosa all.
	I 

	F
	TV-02-F2
	Topeltklõps videopildil peab avama video pop-up aknas, jättes RTT-ala põhiaknasse alles.
	I 

	B
	TV-03
	Kasutaja peab saama aktiivse tervikvestluse ajal kasutada teisi rakendusi (otsida kontakte või kõnesid).
	I 

	F
	TV-03-F1
	Teise rakenduse avamisel vähendatakse tervikvestluse ala nii, et nähtavale jääb vaid algses suuruses videopilt.
	I 

	F
	TV-03-F2
	Rakendus pakub vaateid "Video", "RTT" ja "Kuva kõik", et määrata, millist meediaosa parajasti kuvatakse.
	I

	F
	TV-03-F3
	Kui valitud on vaid video ja laekub uus RTT-sõnum, peab "RTT" valik värvuma punaseks.
	I

	F
	TV-03-F4
	Valik "Kuva kõik" peab taastama algse liitkuva (video ülal, RTT all).
	I

	B
	TV-04
	Aktiivse tervikvestluse ajal peab saama algatada vahekõnet.
	I

	F
	TV-04-F1
	Kasutaja saab algatada vahekõne (audiokõne) nupu "Vahekõne" abil valitud kontaktile.
	I 

	F
	TV-04-F2
	Põhikõne pannakse vahekõne ajaks ootele; vahekõne ala kuvatakse põhikõne ala all.
	I

	F
	TV-04-F3
	Vahekõne ajal vähendatakse tervikvestluse ala (ainult video nähtav). "Kuva kõik" on sel hetkel inaktiivne.
	I

	B
	TV-05
	Kasutaja peab saama tervikvestluse kõnet edasi suunata.
	I

	F
	TV-05-F1
	Rakendus võimaldab tervikvestluse suunata uuele numbrile nupu "Suuna" abil.
	I

	F
	TV-05-F2
	Kasutaja saab suunata ootel tervikvestluse aktiivse vahekõne numbrile.
	I

	B
	TV-06
	Kasutaja peab saama algatada konverentsikõnet.
	I

	F
	TV-06-F1
	Rakendus võimaldab ootel tervikvestluse ja aktiivse vahekõne ühendada konverentsiks.
	I

	F
	TV-06-F2
	Konverentsi ajal näevad kõik osapooled videot ja kuulevad üksteist; RTT säilib algsete osapoolte vahel.
	I

	B
	TV-07
	Kasutaja peab saama algatada väljuva tervikvestluse kõne.
	I

	F
	TV-07-F1
	Kontakti valiku järel saab tegevusnupu alt valida "Algata video + RTT kõne".
	I

	B
	TV-08
	Kasutaja peab saama muuta aktiivse kõne tüüpi vastavalt vajadusele.
	I

	F
	TV-08-F1
	Audiokõne ajal saab rippmenüüst valida "Muuda video+RTT kõneks".
	I

	F
	TV-08-F2
	Tervikvestluse ajal saab lülituda ümber video-, RTT- või audiokõneks.
	I

	F
	TV-08-F3
	Kui kõnetüübi muutmine ebaõnnestub, peab süsteem kuvama veateate.
	I

	B
	TV-09
	Kasutaja peab saama kuulata ja vaadata lõppenud tervikvestluse salvestust.
	I

	F
	TV-09-F1
	Salvestus avatakse nupu "Vaata salvestust" vajutamisel lõppenud kõne alas.
	I

	F
	TV-09-F2
	Salvestis avaneb liigutatavas pop-up aknas (video ülal, tekst all).
	I

	F
	TV-09-F3
	Pop-up aknas saab valida "Video", "RTT" või "Kuva kõik" vahel ilma akna suurust muutmata.
	I

	F
	TV-09-F4
	Kasutaja saab kuulata salvestise seda osa, kus ta ise oli osapool.
	I

	F
	TV-09-F5
	Salvestus suletakse nupuga "Sulge salvestus".
	I

	F
	TV-09-F6
	Nupp "Sulge" tühjendab kõneala ja sulgeb automaatselt ka avatud salvestise akna.
	I


[bookmark: _Toc227566717]Kõnede loend (Calls List UI)
Kõnede loendi kaudu on võimalik jälgida käimasolevaid tervikvestlusi reaalajas (online streaming) või vaadata lõppenud kõnede arhiivi.
	K
	Viide
	Nõue
	P

	B
	KL-01
	Kasutaja peab saama loetelust tervikvestlust reaalajas jälgida või salvestist vaadata.
	I

	F
	KL-01-F1
	Rakendus märgistab tervikvestlused loendis spetsiifilise ikooniga.
	I

	F
	KL-01-F2
	Segatüüpi kõnejada puhul kuvatakse ikoon vastavalt hierarhiale: Tervikvestlus > Video > RTT > Audio.
	I

	F
	KL-01-F3
	Kõnejada avamisel kuvatakse iga osa eraldi koos vastava kõnetüübi ikooniga.
	I

	F
	KL-01-F4
	Salvestis avatakse play-ikoonile vajutades.
	I

	F
	KL-01-F5
	Salvestis avaneb vaikimisi liigutatavas pop-up aknas (video ülal, tekst all).
	I


[bookmark: _Toc227566718]Tervikvestluse teostatavustõestus (POC)
Hetkel puuduvad turul kasutajaseadmed ja tarkvaralised telefonid (softphone’id), mis võimaldaksid algatada või vahendada SIP-protokolli põhist tervikvestluse sidet. Seetõttu kasutas CGI Eesti süsteemianalüüsi raames enda välja arendatud teostatavustõestuse (POC – Proof of Concept) rakendust, et saavutada toimiv tervikvestluse ühendus ning tuvastada testimise käigus tänase süsteemi võimalikud kitsaskohad. Spetsiifiliste analüüsiküsimuste testimise tulemused POC rakendusega on kirjeldatud LISAs 1. Testimiseks käivitati POC-rakendus kahes arvutis, simuleerides tervikvestluse osapooli.
Tulemused ja järeldused
Tabel  1. Stsenaariumite testimise tulemused
	Teststsenaarium
	Stsenaarium on edukalt läbitud

	Väljuva tervikvestluse kõne algatamine
	JAH

	Siseneva tervikvestluse vastu võtmine
	JAH

	Tervikvestlusele üleminek ja vastupidi
	EI

	Kontrolltestimised RTT-kõne ja videokõnega
	JAH


Teostatavustõestuse raames teostati tervikvestluse sideks vajalikud arendused ning sünkroniseeritud kõne töövoog on edukalt läbi katsetatud. Tervikvestluse ühendus kahe eraldiseisva rakenduse vahel toimib.
Testimise käigus tuvastati aga oluline tehniline piirang:
· SIP-teegi arendusvajadus: Testimine näitas, et SMIT-i poolt kasutatav SIP-teek vajab täiendavat arendust meediatüüpide dünaamiliseks haldamiseks. Hetkel toimib süsteemis ühe meediatüübi lisamine või eemaldamine, kuid olukorras, kus kõnes on juba kaks aktiivset meediatüüpi (nt heli ja tekst), ei toimi kolmanda meediatüübi (nt video) lisamine ega eemaldamine korrektselt.
See leid on kriitilise tähtsusega edasiste arendustööde planeerimisel, et tagada süsteemis täiemahuline tervikvestluse võimekus.
[bookmark: _Toc227566719]Tervikvestluse kõne arenduse eeldused
Tervikvestluse lahenduse arendustöödega alustamine ja selle edukas realiseerimine eeldab järgmiste tingimuste täitmist:
[bookmark: _Toc227566720]Video- ja RTT-kõne arenduste täielik teostamine
Projekti „Uue põlvkonna 112: kaasaegne ja ligipääsetav hädaabiühendus kõigile, 1. etapp“ raames teostatud videokõne ja reaalajas tekstiedastuse (RTT) arendused peavad olema kõnejuhtimise tarkvaras täielikult lõpetatud. Käesoleva analüüsi koostamise ajal on RTT-kõne arendus viimases faasis, kuid videokõne arendus ei ole veel alanud (kuna puudub telefonioperatsioonisüsteemide tootjate poolne võimekus toetada kahepoolset videokõnet 112-le). See tähendab, et ka varasemate analüüside raames tõstatatud otsustuskohad vajavad enne tervikvestluse arendust lõplikku lahendamist.
[bookmark: _Toc227566721]Kindel õiguslik raamistik ja nõuete täpsustamine
Arenduse eelduseks on selgus õiguslikes ja funktsionaalsetes nõuetes. Hetkel on süsteemianalüüs teostatud olukorras, kus puuduvad täpsed suunised tervikvestluse toimimisele. On vaja määratleda, kas nõutud on kindel tehnoloogiline alus ja konkreetsed funktsionaalsed nõuded või on tervikvestlus lahendatav erinevatel viisidel, kus peamine on video ja RTT kooskasutamise võimalus.
[bookmark: _Toc227566722]Tervikvestlust võimaldavate kasutajaseadmete olemasolu
Tänane turuolukord ei paku seadmeid, millel oleks n-ö native-võimekus algatada SIP-protokolli põhiseid tervikvestluse kõnesid. Samuti puudub teoreetiline ettekujutus, kuidas operatsioonisüsteemid seda tulevikus võimaldada võiksid. Vigadeta ühenduse saavutamiseks ja testimiseks on arenduse eelduseks vastava võimekusega kasutajaseadmete olemasolu.
[bookmark: _Toc227566723]Hädaabikõne toetamine telefoni operatsioonisüsteemide poolt
Videokõne arenduse kogemus kinnitab, et lisaks seadmete omavahelisele ühilduvusele on kriitiline, et operatsioonisüsteem (iOS, Android) toetaks spetsiifiliselt 112-hädaabikõnet vastava kõnetüübiga (tervikvestlusena). Ilma operatsioonisüsteemi tasandi toeta ei ole võimalik tagada teenuse universaalset kättesaadavust.

